Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: olyan megállapodás, amelyet a Munka Törvénykönyve (a továbbiakban: Mt.) 30. §-ban és a közalkalmazottak jogállásáról szóló 1992. évi XXXIII. törvény (a továbbiakban: Kjt.) 8-13. §-ban foglaltak figyelembevételével kötött meg a munkáltató és a szakszervezet(ek). [Tipikusan ilyennek
Paragraph Index: 328

2. AZ ADATKÖZLÉSSEL KAPCSOLATOS TUDNIVALÓK Minden, hatályba lépõ új kollektív szerzõdésrõl és annak minden késõbbi módosításáról, illetõleg megszûnésérõl bejelentõ adatlapot kell kitölteni. Ha a költségvetési intézmény részese több költségvetési intézményre kiterjedõ hatályú kollektív szerzõdésnek (azaz a munkáltató a több költségvetési intézményre kiterjedõ hatályú kollektív szerzõdés egyik aláírója), akkor az adatlapot a következõk szerint kell kitölteni: • ha a költségvetési intézménynél kizárólag és változatlan tartalommal csak a kötelezõ érvényû, több költségvetési intézményre kiterjedõ hatályú kollektív szerzõdést alkalmazzák, akkor az intézménynek ezen adatlapot nem kell kitölteni; • ha a költségvetési intézménynél a jóléti elv alapján helyi kollektív szerzõdést is kötnek, akkor az adatlapnak tartalmaznia kell, mind a több költségvetési intézményre kiterjedõ hatályú kollektív szerzõdésbõl a munkáltatónál alkalmazott (kötelezõ, ajánlott) elemeket, mind pedig a helyben kötött kollektív szerzõdés rendelkezéseit. A közalkalmazotti jogviszony szabályozására vonatkozó kérdéseknél, amennyiben különbözõ munkavállalói csoportokra eltérõ rendelkezés vonatkozik, akkor a munkáltatónál tipikusnak tekinthetõ, legnagyobb létszámú munkavállalói csoportra vonatkozó válaszokat kérjük megadni. Kérjük, hogy lehetõleg a munkáltató adószámmal ellátott bélyegzõjét szíveskedjenek használni, és a borítékra szíveskedjenek ráírni: „Kollektív szerzõdés bejelentése ”. Amennyiben korábbi bejelentés visszaigazolásából ismert a nyilvántartási szám, annak csak az elsõ öt karakterét kell beírni. A hozzájárulási nyilatkozatot kérjük minden esetben a vonatkozó válasz aláhúzásával (vagy bekarikázásával) megadni az adatokra és a kollektív szerzõdés közzétételére vonatkozóan külön-külön. Az adatközlés a munkáltató kötelessége. Az adatlap a megyei (fõvárosi) munkaügyi központokban szerezhetõ be, vagy letölthetõ a Foglalkoztatáspolitikai és Munkaügyi Minisztérium honlapjáról: http://www.fmm.gov.hu Kérjük, hogy az egyes sorokhoz tartozó kódmezõbe a kódszámokat az alábbiak szerint szíveskedjenek beírni. I. A KOLLEKTÍV SZERZÕDÉS ÁLTALÁNOS ADATAI

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes